Bartók Kamaraszínház Dunaújváros

19:00 – Anthony McCarten: A KÉT PÁPA / A Rózsavölgyi Szalon vendégjátéka (Az elmaradt előadás pótlása!)
2024-04-21 19:00 - 20:40 UTC | Színházterem
Kedves Nézőink!
A február 17-ére szóló korábban megváltott jegyekkel megtekinthetik az előadást!

Az előadásra minden jegy elkelt!!
Várjuk Önöket sok szeretettel!

_________________________________________________________________________________
Az előadást 12 éven felüli nézőinknek ajánljuk!

Anthony McCarten
A KÉT PÁPA
A Rózsavölgyi Szalon előadása

.
A pápának – pápaként kell meghalnia is. Nem lehet lemondania a szentatyaságról, kivéve, ha súlyos vagy gyógyíthatatlan betegségben szenved. Hétszáz éves hagyomány tört meg 2013. február 11-én, amikor XVI. Benedek pápa lemondott, egyben bejelentette, élete végéig megtartja az „emeritus pápa” címet. Ismerjük a folytatást is: a vatikáni Sixtus kápolna ajtaja bezárult, a bíborosi konklávé pár nap múlva az argentin Jorge Bergogliót választotta pápának. A Ferenc nevet vette fel.
Anthony McCarten előbb regénnyé, majd színdarabbá írta (film később lett belőle) a „furcsa pápapár” történetét, akik kölcsönösen hatással vannak egymás életére. Benedek – pápasága előtt Joseph Ratzinger bíboros – a dogmák védelmezője, érsek korában Isten rottweilerének is nevezték. Bergoglio bíboros karizmatikus, életvidám argentin, szerény. A konzervatív Benedek Mozartot játszik, a progresszív Bergoglio Beatlest dúdol. Előbbi semmilyen sportért nem rajong, utóbbi nagy focirajongó.
Anthony McCarten darabja a lelkiismeret-krízis drámája. Mindkét embert kísérti a bűn érzete: Benedeket azért, mert túlvédelmezi a papjait, Bergogliót azért, mert nem tudta megvédeni követőit a katonai juntától. McCarten a saját aggodalmaikat mondatja ki velük. Ahogyan Bergoglio fogalmaz: „A bűn nem egy folt, amit a mosodában el tudnak távolítani. Az egy seb, amit kezelni és gyógyítani kell.” A darab a két pápa elképzelt teológiai vitáit mutatja be. A mű elmélkedésre késztet, és mer humoros is lenni.
.
SZEREPLŐK:
Bergoglio bíboros: Lukács Sándor
XVI. Benedek pápa: Jordán Tamás
Brigitta nővér: Molnár Piroska
Sophia nővér: Trokán Anna
.
ALKOTÓK:
Díszlettervező: Enyvvári Péter
Jelmeztervező: Vecsei Kinga Réta
Dramaturg: Vecsei H. Miklós
Fordító: Makai Luca
Vetítés: Andristyák Marcell – Kiégő Izzók, Vecsei H. Miklós
Zene: Mester Dávid
Rendezőasszisztens: Horváth Viktória
Rendező: Vecsei H. Miklós
.

Az előadás a szerző engedélyével, a Hofra Kft. közvetítésével jött létre.
.
A jegyek ára: 5000 Ft, diákoknak és nyugdíjasoknak: 4500 Ft*
Az előadás hossza: 100 perc szünet nélkül
Helyszín: Színházterem
.
.
A műsorváltozás jogát fenntartjuk.
*A kedvezmények csak jegypénztárunkban vehetők igénybe, online vásárlás során nem.
AKTUÁLIS JEGYPÉNZTÁRI NYITVATARTÁS
JEGYINFORMÁCIÓ
